**Հենրիխ Ֆոգտ** (գերմ.՝ Heinrich Vogt, հոկտեմբերի 5, 1890(1890-10-05), Գաու-Ալգեսհայմ, Gau-Algesheim, Մայնց Բինգեն, Ռայնլանդ Պֆալց - հունվարի 23, 1968(1968-01-23), Հայդելբերգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի աստղագետ, աշխատել է Հայդելբերգ-Կյոնիգշտուլի աստղադիտարանում։

Կենսագրություն
--------------

Հենրիխ Ֆոգտը ծնվել է ֆերմերական Ֆիլիպ և Մագարետ Ֆոգտերի ընտանիքում

1911 թվականին, Մանցում դպրոցը ավարտելուց հետո, Ֆոգտը ընդունվեց Հայդելբերգի համալսարան ուսանելու աստղագիտություն, մաթեմատիկա և ֆիզիկա, Մաքս Վոլֆի ղեկավարության տակ։ Նրա ուսումը ընդհատվեց Առաջին համաշխարհային պատերազմի պատճառով, սակայն հետագայում նա շարունակեց իր գիտական կարիերան և ստացավ դոկտորական կոչում 1919 թվականին։ Նրա դոկտորական աշխատությունը կոչվում էր «Ալգոլի փոփոխականի տեսության մասին»։ 1921 թվականին նա հրատարակեց «Պերսեոսի h և χ քլաստերների ֆոտոմետրիկ ուսումնասիրությունները և պայծառության չափումները»։

Հենրիխ Ֆոգտը ամուսնացած է եղել Մարգարետ Բրաունի հետ և ունեցել է մեկ որդի և մեկ դուստր։

Աշխատամնքը և ակադեմիկական նշանակումները
---------------------------------------

1926 թվականին Ֆոգտը նշանակվեց որպես պրոֆեսոր Հայդելբերգի համալսարանում, ինչպես նաև գլխավոր դիտարկող Հայդելբերգի լանդային աստղադիտարանում։ 1929-ին նա նշանակվեց պրոֆեսոր Ենայի համալսարանում որպես Ենայի աստղադիտարանի տնօրեն։

1931 թվականին նա դարձավ *Նացիստական կուսակցության* անդամ և ընտրվեց որպես այս կուսակցության ղեկավար իր համալսարանում։ 1933 թվականին Ֆոգտը ներգրավվեց *Գրոհային ջոկատների* կազմի մեջ, որը Նացիստական կուսակցության կիսառազմականացված թևն էր, ստանալով *Օբերշտուրմանֆյուրերի* կոչում։

1933 թվականին Ֆոգտը փոխարինեց Մաքս Վոլֆին Հայդելբերգի համալսարանի պրոֆեսորի և Հայդելբերգի լանդային աստղադիտարանի տնօրենի պաշտոնում։ 1945 թվականին նա թողեց աստղադիտարանի տնօրենի պաշտոնը, սակայն շարունակեց դասախոսական աշխատանքը մինչև 1957 թվականին թոշակի անցնելը։ Նա ավելի շատացրեց ուսուցողական գործունեությունը և սկսեց գրել աստղագիտության և կոսմոլոգիայի մասին հանրամատչելի գրքեր։

Նվաճումները
-----------

Հենրիխ Ֆոգտը և Հենրի Ռասելը իրարից անկախ հայտնաբերել են Ֆոգտ-Ռասելի թեորեմը։ 1912 թվականի դեկտեմբերի 9-ին Ֆոգտը հայտնաբերել է (735) Մարգհաննա աստերոիդը, որը նա անվանել է իր մոր և բարեկամուհու պատվին։

Ծանոթագրություններ
------------------

1. 1 2   / German National Library
2. 1 2 3 4 5 6 7 8  *Deutsche Nationalbibliothek* Record #117468002 // Gemeinsame Normdatei (գերմ.) — 2012—2016.
3. 1 2  Biographical Encyclopedia of Astronomers — NYC: Springer Science+Business Media, 2007. — ISBN 978-0-387-31022-0 — doi:10.1007/978-0-387-30400-7
4. 1 2 3 4  Mathematics Genealogy Project — 1997.
5. ↑  Kollnig-Schattschneider E.։ «Heinrich Vogt 5.10.1890-23.1.1968»։ *Astronomische Nachrichten* **292**: 45–46
6. 1 2 3  Hockey, Thomas; Trimble, V.; Williams, Th.; Bracher, K.; Jarrell, R.; Marché, J.D.; Ragep, F.J. (2007)։ *Biographical Encyclopedia of Astronomers*։ Springer։ էջ 1184։ ISBN 978-0-387-31022-0
7. ↑  Ernst Klee: *Das Personenlexikon zum Dritten Reich. Wer war was vor und nach 1945*. Fischer Taschenbuch Verlag, Zweite aktualisierte Auflage, Frankfurt am Main 2005, ISBN 978-3-596-16048-8, p. 643.
8. ↑  Carroll, Bradley W. & Ostlie, Dale A. (2007)։ *An Introduction to Modern Astrophysics*։ Addison-Wesley։ էջ 333

Արտաքին հղումներ
----------------

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Mathematics Genealogy Project |
|  |
| 

|  Չափորոշչային վերահսկողություն |
| --- |
|  |
| CONOR: 253053283 · GND: 117468002 · ISNI: 0000 0001 1760 364X · LCCN: n84800907 · NKC: ola2005262945 · NTA: 096552360 · NUKAT: n2003041303 · SUDOC: 156392976 · VIAF: 43256566 · WorldCat VIAF: 43256566 |

 |

 |